CELEX: 32018D1035
Language: lt
Date: 2018-07-16 00:00:00
Title: 2018 m. liepos 16 d. Tarybos įgyvendinimo sprendimas (ES) 2018/1035 dėl automatinio keitimosi DNR duomenimis Kroatijoje pradžios

23.7.2018   
            
            
               LT
            
            
               Europos Sąjungos oficialusis leidinys
            
            
               L 185/27
            
         TARYBOS ĮGYVENDINIMO SPRENDIMAS (ES) 2018/1035
   2018 m. liepos 16 d.
   dėl automatinio keitimosi DNR duomenimis Kroatijoje pradžios
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2008 m. birželio 23 d. Tarybos sprendimą 2008/615/TVR dėl tarpvalstybinio bendradarbiavimo gerinimo, visų pirma kovos su terorizmu ir tarpvalstybiniu nusikalstamumu srityje (1), ypač į jo 33 straipsnį,
   atsižvelgdama į Europos Parlamento nuomonę (2),
   kadangi:
   
               (1)
            
            
               pagal Sprendimo 2008/615/TVR 25 straipsnio 2 dalį asmens duomenų teikimas, kaip numatyta tame sprendime, negali būti atliekamas tol, kol tokius duomenis teikiančių valstybių narių teritorijų nacionalinėje teisėje nėra įgyvendintos sprendimo 6 skyriuje nustatytos bendrosios nuostatos dėl duomenų apsaugos;
            
         
               (2)
            
            
               Tarybos sprendimo 2008/616/TVR (3) 20 straipsnyje nustatyta, kad patikrinimas, ar 1 konstatuojamojoje dalyje nurodyta sąlyga dėl automatinio keitimosi duomenimis pagal Sprendimo 2008/615/TVR 2 skyrių yra įvykdyta, turi būti atliekamas remiantis įvertinimo ataskaita, kuri grindžiama klausimynu, vertinimo vizitu ir bandomuoju sistemos patikrinimu;
            
         
               (3)
            
            
               vadovaudamasi Sprendimo 2008/615/TVR 36 straipsnio 2 dalimi, Kroatija pranešė Tarybos Generaliniam sekretoriatui apie nacionalines DNR analizės duomenų rinkmenas, kurioms taikomi Sprendimo 2008/615/TVR 2–6 straipsniai, ir apie to sprendimo 3 straipsnio 1 dalyje nurodytas automatinės paieškos sąlygas;
            
         
               (4)
            
            
               vadovaujantis Sprendimo 2008/616/TVR priedo 4 skyriaus 1.1 punktu, atitinkamos Tarybos darbo grupės parengtas klausimynas yra susijęs su kiekvienu automatinio keitimosi duomenimis atveju ir valstybė narė turi į šį klausimyną atsakyti, kai ji mano, kad ji atitinka keitimosi atitinkamos kategorijos duomenimis būtinas sąlygas;
            
         
               (5)
            
            
               Kroatija atsakė į klausimyno apie duomenų apsaugą ir klausimyno apie keitimąsi DNR duomenimis klausimus;
            
         
               (6)
            
            
               Kroatija kartu su Lietuva ir Lenkija sėkmingai atliko bandomąjį sistemos patikrinimą;
            
         
               (7)
            
            
               buvo surengtas vertinimo vizitas Kroatijoje, o Lietuvos ir Lenkijos vertinimo grupė parengė šio vertinimo vizito ataskaitą bei ją pateikė atitinkamai Tarybos darbo grupei;
            
         
               (8)
            
            
               Tarybai pateikta bendra įvertinimo ataskaita, kurioje apibendrinami keitimosi DNR duomenimis klausimyno, vertinimo vizito ir bandomojo sistemos patikrinimo rezultatai;
            
         
               (9)
            
            
               2018 m. kovo 8 d. Taryba, atsižvelgusi į visų valstybių narių, kurioms Sprendimas 2008/615/TVR yra privalomas, pritarimą, padarė išvadą, kad Kroatija visiškai įgyvendino Sprendimo 2008/615/TVR 6 skyriuje nustatytas bendrąsias nuostatas dėl duomenų apsaugos;
            
         
               (10)
            
            
               todėl automatinės DNR duomenų paieškos tikslais Kroatija turėtų turėti teisę gauti bei teikti asmens duomenis pagal Sprendimo 2008/615/TVR 3 ir 4 straipsnius;
            
         
               (11)
            
            
               Sprendimo 2008/615/TVR 33 straipsnyje Tarybai suteikiami įgyvendinimo įgaliojimai siekiant patvirtinti priemones, reikalingas to sprendimo įgyvendinimui, visų pirma kiek tai susiję su pagal tą sprendimą pateiktų asmens duomenų gavimu ir teikimu;
            
         
               (12)
            
            
               kadangi buvo įvykdytos sąlygos ir procedūros, kurias įvykdžius galima pasinaudoti tokiais įgyvendinimo įgaliojimais, turėtų būti priimtas įgyvendinimo sprendimas dėl automatinio keitimosi DNR duomenimis Kroatijoje pradžios, siekiant leisti šiai valstybei narei gauti ir teikti asmens duomenis pagal Sprendimo 2008/615/TVR 3 ir 4 straipsnius;
            
         
               (13)
            
            
               Danijai, Airijai ir Jungtinei Karalystei Sprendimas 2008/615/TVR yra privalomas, todėl jos dalyvauja priimant ir taikant šį sprendimą, kuriuo įgyvendinamas Sprendimas 2008/615/TVR,
            
         PRIĖMĖ ŠĮ SPRENDIMĄ:
   1 straipsnis
   Automatinės DNR duomenų paieškos ir lyginimo tikslais Kroatija nuo 2018 m. liepos 24 d. turi teisę gauti bei teikti asmens duomenis pagal Sprendimo 2008/615/TVR 3 ir 4 straipsnius.
   2 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
   Šis sprendimas taikomas pagal Sutartis.
   
      Priimta Briuselyje 2018 m. liepos 16 d.
      
         
            Tarybos vardu
         
         
            Pirmininkė
         
         J. BOGNER-STRAUSS
      
   
   
      (1)  OL L 210, 2008 8 6, p. 1.
   
      (2)  2018 m. liepos 7 d. nuomonė (dar nepaskelbta Oficialiajame leidinyje).
   
      (3)  2008 m. birželio 23 d. Tarybos sprendimas 2008/616/TVR dėl Sprendimo 2008/615/TVR dėl tarpvalstybinio bendradarbiavimo gerinimo, visų pirma kovos su terorizmu ir tarpvalstybiniu nusikalstamumu srityje, įgyvendinimo (OL L 210, 2008 8 6, p. 12).